Felicita Kalinšek

Terezija Kalinšek (Podgorje, 1865eko irailaren 5a – Ljubljana, 1937ko irailaren 21a), Felicita erlijio-izena zuena, esloveniar moja, sukaldari, irakasle eta idazlea izan zen, 1923ko Slovenska kuharica sukaldaritza liburuarengatik ezaguna.

 Bizitza 
Terezija Kalinšek Kamnik inguruko Podgorje herrian jaio zen, Tomaž Kalinšek eta Uršula Kalinšeken alaba. 1892an Mariborreko komentu batean nobiziotza hasi zuen, Felicita izena hartuz, eta 1896an betiko botoak eman zituen. Irakasle eta sukaldari gisa trebatu zenean, Ljubljanara bidali zuten lanera, elizak bertan nekazaritza eta ostalaritza eskola bat ireki baitzuen, 1898an. Bere eginkizuna sukaldaritza irakastea eta elizako funtzionario garrantzitsuentzako (hala nola apezpikuarentzako) janariaren prestaketa gainbegiratzea zen. Ljubljanako Etxeko Ekonomia Eskolako lehen sukaldaritza irakasle bihurtu zen. Magdalena Pleiweisen Slovenska kuharica ali navod okusno kuhati navadna in imenitna jedila sukaldaritza liburua berrikusi eta zabaltdu zuen, elikagaiak biltegiratzeari eta kontserbazioari buruzko eguneraketak eginez eta errezeta ugari gehituz. 8. argitaraldirako (1935), liburua bere izenean bakarrik argitaratu zen.

Terezija Kalinšek 1937ko irailaren 21ean hil zen Ljubljanako Ama Birjinaren Umezurztegi eta Eskolan, non 43 urtez lan egin zuen.

 Erreferentziak 

 Kanpo estekak 

Kategoria:Esloveniako katolikoak
Kategoria:Mojak
Kategoria:Esloveniako sukaldariak
Kategoria:Emakume sukaldariak
Kategoria:Esloveniako irakasleak
Kategoria:Emakume irakasleak
Kategoria:Esloveniako idazleak
Kategoria:XX. mendeko emakume idazleak
Kategoria:Sukaldaritzako liburuen egileak
Kategoria:Ljubljanan hildakoak